други суми, дължими към този момент.
 3. В случай че Агенцията отнеме окончателно сертификат поради неспазване на приложимите изисквания или неплащане на годишната такса или на таксата за наблюдение от страна на притежателя на сертификата, салдото на дължимите такси за текущия отчетен период се изчислява, както следва:
 а)
 за фиксирани годишни такси или фиксирани такси за наблюдение, събирани за всеки сертификат и за период от 12 месеца, салдото на дължимите такси възлиза на 1/365-а част от съответната фиксирана такса на ден;
 б)
 за годишни такси или такси за наблюдение, събирани почасово, салдото на дължимите такси се изчислява почасово.
 Сумите, посочени в първа алинея, букви а) и б), заедно с всички пътни разходи и други дължими суми, се заплащат в пълен размер на датата, на която окончателното отнемане на сертификата поражда действие.
 Член 12
 Отказ или прехвърляне на сертификат и деактивиране на летателни тренажори
 1. Ако притежателят на сертификат се откаже от сертификата, салдото на дължимите такси за текущия 12-месечен период се изчислява, както следва:
 а)
 за фиксирани годишни такси или фиксирани такси за наблюдение, събирани за всеки сертификат и за период от 12 месеца, салдото на дължимите такси възлиза на 1/365-а част от съответната годишна фиксирана такса на ден;
 б)
 за годишни такси или такси за наблюдение, събирани почасово, салдото на таксите се изчислява почасово.
 Сумите, посочени в първа алинея, букви а) и б), заедно с пътните разходи и други дължими суми, се заплащат в пълен размер на датата, на която отказът от сертификата поражда действие.
 2. При прехвърляне на сертификат новият притежател на сертификата заплаща таксите, посочени в таблици 8—15, считано от отчетния период, следващ датата, на която прехвърлянето поражда действие.
 3. В случаите, посочени в таблица 14 от част I на приложението, таксата за наблюдение на летателен тренажор се намалява пропорционално на изминалото време за периодите, през които устройството е било деактивирано по искане на заявителя.
 Член 13
 Специални задачи по сертифициране
 Към събираната такса се прилага извънредна корекция, с цел да се покрият всички разходи, направени от Агенцията за дадена задача по сертифициране, когато изпълнението на тази задача изисква нейното възлагане на категории и/или брой персонал, на който агенцията обикновено не би я възложила в рамките на стандартните си процедури.
 ГЛАВА III
 ВЪЗНАГРАЖДЕНИЯ
 Член 14
 Общи разпоредби относно заплащането на възнагражденията
 1. Размерът на възнагражденията, събирани от Агенцията в съответствие с част II на приложението, се фактурира съгласно приложимата почасова ставка.
 2. Възнагражденията за предоставяне на обучение, в т.ч. пътните разходи, се заплащат в съответствие с част IIa на приложението.
 Член 15
 Момент на заплащане на възнагражденията и срокове за плащане
 1. Освен ако Агенцията реши друго, възнагражденията се събират преди предоставянето на услугата и след надлежно отчитане на съответните финансови рискове.
 2. Възнагражденията, посочени в таблица 6 (точка 1) от част I на приложението, се събират за всяко заявление и за период от 12 месеца. За периода след първите 12 месеца възнагражденията възлизат на 1/365-а част от съответното годишно възнаграждение на ден.
 3. Възнагражденията, посочени в таблици 5 и 6 (точка 2) от част I на